
LES FESTES 


Les festes del Rei Moro d'Agost, declarades bé de rellevància local immaterial, es 
celebren del 26 de desembre a l'I de gener, encara que durant el mes de desembre 
ja es fan alguns actes, com el Pregó el 8 de desembre, coincidint amb la festa de la 
Puríssima, o la presentació del cartell de festes. Per altra banda, per als 
organitzadors la festa mou el mateix 1 de gener, quan han de començar a planificar 


la festa del desembre segúent (Melis, 20112). 


Aquests organitzadors són els jóvens de divuit anys, els anomenats danseros. Ells 
s'encarreguen de preparar-se durant tot l'any per a que tota la festa funcione 
correctament. El pas previ es ser naranjeros, que correspon als jóvens de desset 
anys. Són els que l'últim dia baixaran els collars de taronges que han penjat els 
danseros pels balcons de la plaça on es ballen les danses, agafant així el relleu de 
l'organització de les danses. Il per acabar, una vegada deixen de ser danseros, 
passaran a ser quintos, els que ajuden a la festa des de l'experiència d'haver 


participat altres anys (Morant, 20142). 


Per altra banda, es troba les figures del Rei Moro i la Reina Mora. Aquests dos 
personatges són elegits per els danseros, arribant-se a subhastar el càrrec si hi ha 
més d'un pretendent. 
Los reyes moros son elegidos tras una puja previa con los danseros, a los que 
ofrecen distintas prebendas. Antiguamente era Rey Moro quien més corderos, 
conejos o botas de vino ofrecia. En la actualidad el "vil metal" se impone 
(Morant, 2014b). 
Aquests personatges, que donen nom a la festa, però no són la figura més important, 
apareixen la nit del 27 de desembre. L'origen del personatge podria ser un híbrid 
entre el Rei Pàixaro i la Mahoma, dues figures que apareixen a pobles propers com 


Biar, on van per separat (Melis, 2011b). 


El primer acte és el cant a la Reina Mora, on la gent del poble li dedica uns versos, 
sempre sobre la mateixa melodia, amb introducció de la dolçaina i tabal, molt 
similar a les copletes que es poden trobar a diferents pobles de la Marina, com Xaló 
o Finestrat. Després d'aquests cants, vesteixen al Rei amb tota la roba preparada per 


al foc, perquè de camí a la plaça, mentre va baix d'un pal'li, li aniran tirant coets. 


Una vegada en la plaça el Rei i la Reina fan el paper de caps de dansa. Aquesta nit 
també és la que els danseros pengen als balcons de la plaça les taronges que seran 
baixades pels naranjeros l'últim dia. A partir de l'endemà, els Reis Moros ja van 
amb el vestit més elegant, entren a cavall a la plaça, mentre els acompanya la banda 


de música del poble. (Melis, 2011c). 


Un altre fet curiós de les festes són les paperades, uns cartutxos de paper, plens de 
caramels i boles d'anís, que van tirant-se al cap tots els assistents a la dansa, sobretot 
els danseros, que ho han d'aguantar com una prova més. Uns especialistes en 
colpejar amb les paperades eren els personatges grotescos anomenats carasses, que 
apareixen durant cada nit de danses menys les del Rei Moro (28 de desembre) i la 
nit de Cap d'Any. Encara que actualment estan tornant a eixir, van desaparéixer a 
meitat dels anys setanta del segle passat, pareix que per algunes baralles que van 
produir i, sobretot, perquè un alcalde es va cansar i ho va prohibir. Com el principal 
objectiu era l'anonimat, procuraven disfressar-se amagats de tot el mon i, en eixir a 
la plaça causaven tot el rebombori que podien, tirant farina, paperades o aigua, tant 


al públic com als balladors (Melis, 2011d). 


La combinació danseros-naranjeros, amb les seues funcions ben definides, és una 
mostra de ritu iniciàtic. Passar la prova d'organitzar les festes els converteix en 
adults de ple dret de cara a la societat. També és interessant veure com des de la 
resta de la societat els permeten desbocar-se durant els dies de les festes. 
Los danseros y naranjeros establecen un "cuartelillo" en una casa de campo alejada 
del pueblo durante los siete días que duran las fiestas donde estos jóvenes comen, 
beben, duermen y organizan fiestas privadas. Durante este periodo de tiempo 
viviràn en una especie de inmunidad total donde toda la comunidad comprende y 
escusa cualquier actividad ilícita que pudieran realizar. I...) Las madres y padres 
ven con relativa complacencia los abusos etílicos y otros tipos de actuaciones 


histriónicas (Morant, 20146). 


Segons s'explica a l'ordre on es declara bé de rellevància local immaterial les 


Danses del Rei Moro d'Agost: 


L..-parteixen d'una arrel tripartida constituida per les festes de bojos, els moros i 
cristians i la celebració de quintes, i són les primeres, les festes de bojos, el canal de 


connexió per a endinsar-nos en els seus orígens. (2020) 


Per un costat la figura del Rei Morol té moltes semblances a altres personatges 
propers a Agost, com el Rei Pàixaro a Biar, el Rei Moro d'Elx (festa ja 
desapareguda). El descontrol festiu amb permissivitat també és un tret característic 
de les festes relacionades amb la Saturnalia romana, que justament coincidirien en 
dates amb les d'Agost. A aquestes festes de folls se subvertia l'ordre establert, els 
que manaven passaven a ser manats per personatges, moltes vegades estrafolaris. 
Un altre exemple proper seria el que podem veure encara en els enfarinats d'Ibi, 


també durant les festes de la Saturnalia (Monferrer, 1996). 


l Aquests càrrecs de Rei i Reina moros no tenen cap relació amb les festes de moros i cristians que també es 
celebren a Agost del 30 de juny al 4 de juliol. 


LES DANSES 


La dansà és un gènere de ball tradicional i popular valencià que es pot trobar amb 
diferents variacions a Castelló, on es coneix també com a ball pla, ball rodat, ball 
del dolçainer o ball de plaça, i a València i Alacant on es sol denominar com a 
dansà o les danses (Reig, 20112). 
Les danses, com a fórmula de ball col-lectiu de carrer ritualitzat i alhora lliure, i 
amb nombroses variants locals que confirmen el model general, estan presents 
pràcticament en tota la geografia valenciana -tant, que alguns les consideren el ball 


nacional-, però són desconegudes a la resta de la península (Reig, 2011b: 445). 


És convenient diferenciar ball de dansa. Mentre que la dansa té un origen primitiu i 
està present des de l'origen de la humanitat (Aznar, 2016:7) i un significat i un 
sentit màgic i religiós, el ball ha evolucionat fins a desprendre's d'eixe sentit i 
convertir-se en un simple passatemps. La dansà té una finalitat definida en la festa i 
el ball busca el gaudiment dels executants. D'altra banda, el simbolisme de la dansa 
ve marcat pels moviments que han de ser precisos, mentre que al ball es permet 


més llibertat de moviment (Pardo, 2001a: 75-76). 


A més d'això, també cal diferenciar entre ball popular i ball d'escola. Mentre que la 
dansà estaria en el primer grup per la llibertat a l'hora de ballar, encara que 
existeixen unes normes bàsiques que ha de tindre qualsevol ball, els boleros o les 
jotes estarien al segon grup, que es podria considerar, en realitat, a meitat camí 


entre la dansa i el ball (Pardo, 2001b: 374-376). 


Seguint amb les explicacions que dóna Pardo per a diferenciar ball de dansa, el cas 
de les danses del Rei Moro d'Agost, es podria considerar un pas intermedi entre 
ball i dansa. Les característiques pròpies de la dansa ritual, que coincideixen amb 
les d'Agost podrien ser: La celebració en una data concreta, ritual del pas a l'edat 


adulta per part dels danseros, la figura del Rei i Reina moros com a caps de dansa i 


la seua indumentària, així com la dels danseros. Com a arguments a favor de 
considerar aquestes danses un ball espontani, trobaríem la senzillesa del ball, la 
participació de la resta del poble darrere dels personatges principals i que aquesta 


gent participa sense cap indumentària especial. (Pardo, 2001c:77) 

3. Mode de La, transposat a Mi. 


La melodia està en el mode de La, transportat a Si en to real i a Mi per a la lectura 
amb dolçaina en sol. En la primera part, sols s'utilitzen les cinc primeres notes del 
mode, tenint com a punts de referència les dues notes de l'interval de quinta mi-si, 
en el to de la dolçaina. Sols al final, quan s'aproxima el canvi a dansà, apareixen 
el do i el re, però més com un pas cap a la tonalitat de les estrofes que venen 


després. La intervàl:lica es mou principalment per graus conjunts. 


La primera frase seria des del compàs cinc, amb anacrusi, fins al compàs dotze, 
amb el si-mi dels compassos onze i dotze com a cadència. Aquesta es torna a 
repetir a partir del compàs setze exactament igual que l'anterior. Al vint-i-set 
apareix una variació de la mateixa frase, canviant l'anacrusi de semicorxera per 
una escala ascendent des del mi, que acaba amb la mateixa cadència al trenta-u. 
Als compassos vint-i-sis i vint-i-set, l'escala ascendent que fa anacrusi, està 
escrita amb el mi com a negra, que és com se sol interpretar, però possiblement 
seria una successió de quatre corxeres i que, amb el ritme lliure, es retinguera més 


la primera, fins a donar-li el doble de valor que les altres. 


El ritme és lent i lliure. Aquesta llibertat és causada per la falta de ball mentre 
s'interpreta i possiblement també es dega al fet que la taranina era utilitzada pel 
dolçainer per a escalfar i provar l'instrument abans de començar el ball (Guillen, 
2005a: 80). Per eixe motiu, té més sentit tocar-ho amb el mode de Mi a la 


dolçaina i no amb el de La, com està transcrit al llibre de Guillen (2005: 81) i 


com es toca a altres pobles, també a tall d'introducció de les danses, com a 
Benilloba. Aquesta transcripció, segurament estarà feta sobre el que tocaria una 


dolçaina llarga (en fa) i a to real. 


Possiblement, el pas del temps i les interpretacions sobre partitures transcrites han 
limitat la llibertat rítmica. Tot i això, les pauses que es creen donen peu a perdre el 
temps i obliguen a dolçainer i tabaleter a estar pendents del que fa l'altre per a 
respondre's. De vegades aconsegueixen caure junts, altres s'aproximen i altres no. 
AÇò podria ser un exemple evident del que es coneix com a multipart music, on 
no sols és important que es toca, Si no les persones que ho toquen i com es 
relacionen entre elles, i on és un requisit bàsic. 
la disponibilitat per escoltar els altres per tal d'aprendre a unir-se i a estar dins de 
l'emissió combinada. La música multipart necessita habilitats especials d'escolta: 
cada intèrpret ha d'escoltar simultàniament la seua pròpia emissió i la de les 
persones properes (Machiarella, 20102). 
Un altre tret d'aquest tipus de multipart music seria l'aparició de lideratges. En 
aquesta introducció a la dansa, el dolçainer és el que va tocant més lliure i el 


tabaleter el que ha d'estar més pendent de la melodia per a intentar coordinar-se. 


En general, es crea una estructura d'onze temps (marcada en groc a la partitura i 
que correspon als tres primers compassos), que el ritme del tabal divideix en dos 
compassos de quatre temps i un de tres. Aquest últim compàs de tres temps es 


podria dividir en 2Y1 per al tabal, mentre que la melodia de la dolçaina sol fer 172. 


Pel que fa a la melodia, els onze temps es poden repartir en 22727273. He decidit 
posar l'inici com a anacrusi del primer temps i no del tercer, com apareix a altres 
transcripcions, perquè pense que té més sentit donar-li eixa accentuació, què és la 
que se sent en totes les versions que he escoltat. De totes maneres, el ritme lliure 


dona peu a canvis amb la llargada d'aquesta estructura i també de l'accentuació. 


Es una melodia modal i a una veu, sense acompanyament harmònic. Un possible 
acompanyament seria un bordó amb l'interval de quinta amb el que es basa la 
melodia (mi-si) o l'acord complet de Mi menor, encara que personalment, em 


quedaria amb la primera opció. 


Els instruments que participen actualment són la dolçaina en sol i el tabal. Els dos 
de manera solista durant La Taranina, a diferència dels balls, on ja participen més 
dolçainers. Com s'ha comentat abans, per les transcripcion que inclou Guillen de la 
taranina i també algunes danses, és ben probable que abans s'utilitzara la dolçaina 
llarga, ja que algunes que estan en to real coincideixen amb el que es sentiria amb 
aquesta dolçaina, i altres fan bots estranys que es solucionarien amb la possibilitat 


de tocar una dolçaina amb un to més greu (2005c). 

4. Dansà2 


Al començar les danses ja entra la tonalitat, que combina Sol major amb Do major 
en les danses tres, quatre, Sis, set i nou (sempre parlant amb la tonalitat que utilitza 
la dolçaina, no el so real). De la mateixa manera que amb la 7aranina, en aquestes 
danses escrites i tocades actualment en Do major, possiblement es va cometre 
l'errada de transportar la transcripció d'una dolçaina llarga com si fóra una curta i, 
al fer una recopilació de melodies, es donara per bona aquesta tonalitat. Costa de 
creure que originalment es tocaren d'eixa manera, ja que és una de les tonalitats 
incòmodes per als dolçainers, poc habitual al repertori tradicional pel /a natural 


que, per la construcció de l'instrument, s'ha de fer utilitzant mig forat. 


En el cas de la segona dansà, la tonalitat és en tot moment en Sol major. 
Pràcticament s'alterna el primer grau i el cinqué amb sèptima en tota la melodia, de 
la mateixa manera que passa amb les altres huit melodies que se solen tocar. Al 
compàs 6, sobretot amb l'últim re, he dubtat si deixar l'acord de dominant o ficar el 
de tònica. Finalment he deixat el de sol per la lògica de l'estructura tonal, pensant el 


la com una appoggiatura. 


Durant els tres primers compassos, la intervàl:lica va botant per les notes reals de 
l'acord de Sol. El mateix passa al compàs 7, amb diferent aparició de les notes. Al 8 
i 9 també es desplega un acord, en aquest cas el de Re/. En la resta de la dansà 
predominen els graus conjunts, llevant algun bot per tercera. L'àmbit ocupa sols 


una octava i va des del re 3, al re 4. 


El primer període aniria del compàs 3, amb anacrusi, al 6, i es podria dividir amb 
dues frases de dos compassos cadascuna. El segon període del 7 al 10, també 
dividit per frases de dos compassos, la segona amb anacrusi. I el tercer i últim 
entraria amb l'anacrusi del compàs 11 i acabaria al 14. En aquest últim, les dues 
frases, també de dos compassos, entrarien amb anacrusi. Tots els períodes tenen 


frases amb antecedent - consegúent, són contrastants i simètrics. 


Pel que fa al ritme, trobem una 4combinació d'accentuacions naturals no 
coincidents) (Reig, 2011c: 445), entre el tabal i la dolçaina. En aquest cas, sols hi 


ha combinació de ritmes binaris i no trobem combinació entre ritmes binaris 1 


ternaris, com indica Reig que solen aparéixer en les danses, ja que els balladors no 
toquen les castanyoles (2011d:445). Mentre que la dolçaina fa un ritme de 24272, 
el tabal fa el ritme típic de les danses de 472, afegint una variació als dos últims 
temps de cada dos compassos. Aquesta combinació es repeteix durant totes les 
danses d'Agost. Totes aquestes diferències rítmiques també formarien part d'allò 
que abans he anomenat, la multipart music, ja que dmanté la seua independència en 
contextos d'interaccions més o menys denses i d'una complexa interdependència 


plurals (Machiarella, 2010b). 


Continuant amb l'anàlisi de multipart, si hem d'elegir un líder en aquesta part, seria 
el tabal, que és el té més responsabilitat al portar el ritme del ball. Si el dolçainer 
s'enganya, possiblement no passe res. Inclús podria tocar una altra melodia d'altres 
danses i, com a molt, trobaria algunes cares d'estranyesa. Però si el tabaleter perd el 


ritme, els balladors perdrien el pas i l'equivocació seria més evident. 


De la mateixa manera que a la Taranina, els instruments són la dolçaina i el tabal, 
però a diferència d'aquesta, en les danses ja toquen, en l'actualitat, més d'una 
dolçaina i de vegades també més tabals. En principi toquen totes les dolçaines la 
primera veu, encara que en algunes parts s'escolta una segona veu per terceres, 
produida segurament de manera natural, sense preparació prèvia, ja que és la 
segona veu estàndard del repertori de dolçaina. 
Hi ha pocs moments en les peces del repertori tradicional interpretades a dues 
veus, a dues dolçaines, en què aquestes se separen del paral:lelisme a interval 
harmònic de tercera, esporàdicament poden fer moviments oblics, però no sol 
haver-hi diàleg melòdic entre els dos instruments, i meny encara un treball 


contrapuntístic (Reig, 2011f: 434). 


ESTAT ACTUAL 


Després de la crisi patida per la festa als anys seixanta del segle XX (i per moltes 
altres manifestacions tradicionals valencianes), produit en part pel desarrollismo, 
en part pels problemes que ocasionava amb la Guàrdia Civil una festa tan 
descontrolada (Melis, 2011e), hui en dia la festa està ben consolidada, com ho 
demostra la declaració de bé d'interés local. Cada any apareixen nous danseros i 


naranjeros i no falten candidats per a fer de Rei Moro. 


A més a més, es tracta d'una festa on la folilorització (Martí, 1990) és pràcticament 
inexistent. No apareixen grups de danses que controlen la festa i no ha fet falta una 
recuperació o reinstauració, ja que no han arribat a desaparéixer. Els participants ho 
fan sense cap interés ideològic o estètic, simplement ballen o toquen el que s'ha de 
tocar i ballar eixos dies. L'únic punt on el folllore pot guanyar a la tradició, és en la 
interpretació de melodies de danses agafant les partitures com a única font 
veritable. Açò pot portar a errades, com donar per bones transcripcions amb tons 
que no tenen sentit i, Sobretot, lleva llibertat i capacitat d'evolució a les 


interpretacions. 


Si l'evolució i l'adaptació són característiques de la tradició, aquesta festa és una 
bona mostra. En la part social, han anat combinant diferents festes, adaptant-les a 
l'època i variant segons el context. En la part musical s'han canviat al dolçainer del 
poble amb nom propi que tocàven sols acompanyats del tabaleter, com el Tío 
Sacristà, Carlos el Manco, Pascual, Antonio el Ceguet, o Lluis el Conill (que ha 
faltat recentment) (Melis, 20118, per la Colla de dolçainers i tabaleters La 
Taranina. De la mateixa manera, també s'ha canviat la dolçaina llarga, de vegades 


amb claus com les castellanes actuals, per la dolçaina curta. 


Per tant, es tracta d'una festa que combina diferents manifestacions festives com el 
pas a l'edat adulta, la subversió de l'ordre, el descontrol, els personatges grotescos i 
de les festes de moros i cristians, la pirotècnia i, per descomptat, la música amb 
dolçaina i tabal, que posseeix trets característics com les paperades o les taronges 


com a símbol i que a més, es manté al marge de corrupcions folllòriques. 

